cyanic-selkie/wikianc huggingface dataset:
ניקולאוס אסטרהאזי
ניקולאוס והיידן
ניקולאוס לא שכר את היידן לעבודה בחצר בעצמו, אלא יותר נכון קיבל אותו בירושה מאחיו, אשר הביא אותו לעבוד כמשנה לקאפלמייסטר ב-1761. ניקולאוס היה אחראי למעשה לקידומו של היידן למשרת הקאפלמייסטר עם מותו של הקאפלמייסטר הזקן גרגור ורנר, ב-1766. אחרי תקופת הסתגלות קשה (היידן ננזף על הזנחת עבודתו ב-1765), למד הנסיך לחבב את היידן ולנצור אותו. בין שאר הטובות שהרעיף הנסיך על היידן, ניתן למנות את בניית ביתו של היידן פעמיים, אחרי שזה נהרס בשריפה, תשלומי בונוסים על יצירות שהנסיך חיבב במיוחד, וכמו כן, הפך הנסיך החלטה למנוע שכר מזמרת הסופרן לואיג'ה פולצלי, אחרי שהתגלה שהייתה המאהבת של היידן. בנוסף, הורשה היידן לקבל לשורות החצר זמר טנור נוסף, הלא הוא אחיו הצעיר, יוהאן.
ובכל זאת, נחשב ניקולאוס לפטרון בלתי מעורער של האמנות, בהיותו המממן הראשי של סדרה ארוכה של סימפוניות אשר כתב היידן בזמן שירותו באסטרהאזי. כמעט כל הסימפוניות אשר נכתבו אחרי הסימפוניות למורצין ולפאול אנטון ולפני סימפוניות פריז נכתבו בדרבונו של ניקולאוס. סימפוניות אלו בוצעו לראשונה על ידי התזמורת הקטנה שסיפק ניקולאוס להיידן, בנוסף לזמן רב לחזרות, שכר גבוה לנגנים על מנת למשוך את הטובים שבהם, וחופש אמנותי. מלחינים מעטים לאורך ההיסטוריה זכו להזדמנות נדירה זו לטפח את רעיונותיהם ויצירתיותם. הסימפוניות שהיידן כתב להרכב זה יכולות להיחשב לתרומתו של ניקולאוס לנכסי צאן הברזל של המוזיקה.
הפרוצה המוסרית
תרגומים
הספר תורגם ויצא לאור בצרפתית באפריל 2013. בשנת 2013 תורגם לספרדית. בינואר 2014 פורסם תרגום איטלקי במאי 2014 פורסם התרגום הגרמני. ברוסית הספר תורגם ויצא לאור בשנת 2006.
אוליבר רק
שאלקה 04
בקיץ 1998 עבר רק לשאלקה 04, שם שיחק חמש עונות, בהן צבר 112 הופעות, עד לפרישתו בשנת 2003. רק זכה עם שאלקה בשני גביעים מקומיים ברציפות, נוסף על אלו שזכה בהם בוורדר ברמן. בגביע הראשון זכה רק בשנת 2001 לאחר ניצחון 2-0 בגמר על אוניון ברלין, ובשני זכה בשנת 2002 לאחר ניצחון 4-2 בגמר על באייר לברקוזן, כשבשני הגמרים פתח בהרכב. את שערו היחיד בקריירה הבקיע רק בפברואר 2002, בפנדל במשחק ליגה מול פ.צ. סנט פאולי, שהסתיים בתוצאה 4-0 לשאלקה. בעונת 2003, האחרונה של רק לפני פרישתו, הוא איבד את מקומו בהרכב לשוער פרנק רוסט, ובחר לפרוש בתום העונה.
וולטר
רקע
עידן הנאורות, הידוע גם כעידן ההשכלה או האורות, החל בפתח המאה ה-18 באירופה. מחולליו היו אנשים שנקראו פילוסופים – הוגים שהגיעו מתחומי דעת שונים כגון ספרות, אמנות, מוזיקה ומדעים. הם עודדו אנשים לשפוט על-פי שכלם והבנתם, ולא להיסחף אחר הזרם שקובע הרוב או מוסדות גדולים וחזקים. הקריאה שלהם הופנתה לקהל הרחב, שלרוב נתפס כבלתי שקול בדיאלוג הציבורי, הפילוסופים היו נפגשים בסלונים ומציגים איש בפני רעהו את רעיונותיהם, דעותיהם, ויצירות הספרות או המחזות שכתבו. דרך יצירותיהם הכתובות הביעו לא פעם את דעתם על החברה. רעיונותיהם באו לידי ביטוי גם באנציקלופדיה (Encyclopédie) עליה שקדו מאה וארבעים כותבים, שכתבו, תוך כמה שנים, למעלה מ-72,000 ערכים.
על השלטון
השלטון תחתיו חי וולטר היה משטר אבסולוטי. במשך חייו של וולטר הכתר החליף ראשים פעמיים, מלואי ה-14 ללואי ה-15, וממנו ללואי ה-16. וולטר ביקר את השלטון באותה חריפות בה נלחם בנצרות, ובשל כך הסתבך ונשלח למאסר מספר פעמים. יחס השלטונות אליו היה הפכפך, כשבתקופות מסוימות היה אורח כבוד של המלך, ובאחרות נאלץ לפרסם את ספריו בשמות בדויים (את ספרו קנדיד "תרגם ד"ר ראלף מגרמנית", לדוגמה).
הנצחה
העיירה בה גר, לא רחוק מז'נבה, בשם "פרנה" (Ferney), שינתה את שמה ל"פרנה-וולטר" על שמו.
ישראל אוסטרזצר
ביוגרפיה
כן השתתף בוועדות הממשלתיות הפולניות שעסקו בנושאי הוראת דת ולימודי יהדות בבתי הספר התיכוניים בפולין.
שכרות נח
פרשנות הסיפור
לעומת זאת, פרשנים אחרים הצביעו על כך שנח לא קילל את חם עצמו אלא את בנו כנען. לפי פרשנים אלו, חם אכן לא חטא, וכנען הוא זה שפגע בנח. פרשנים אלו הציעו שכנען היה זה שהפשיט את נח וחשף את ערוותו, או שהוא סירס אותו, או שפרסם ברבים את קלונו, או שביצע בו מעשה מגונה כלשהו.
לעומת זאת על פי התלמוד כנען היה דווקא בנו הרביעי של חם, ולכן הקללה הוטלה עליו משום שחם סירס את נח ומנע ממנו להוליד בן רביעי מעבר לשלושת הבנים שכבר היו לו.
לפי ספר היובלים, המעשה אירע 12 שנים אחרי המבול, באחד בחודש הראשון, שהוא תחילת שנה חדשה בלוח השנה במגילות קומראן.
כוכב לכת תשיעי (משוער)
התאוריה
לאחר החיזוי, פורסמו מספר מחקרים תאורטיים המסבירים את היווצרותו האפשרית: כוכב לכת חוץ שמשי שהיגר למערכת השמש, היווצרות במקום בו הוא נמצא כיום במנגנון של אי יציבות כבידתית או כוכב לכת תועה שנלכד בכבידה של מערכת השמש.
קרל פון מאר
קרל פון מאר (באנגלית: Carl von Marr; 14 בפברואר 1858 – 10 ביולי 1936) היה צייר גרמני יליד אמריקה. הוא נולד במילווקי, ויסקונסין, בנו של החרט ג'ון מאר (1831–1921) ואשתו ברטה בודנשטיין מאר (1836–1911).
מצר נארוטו
מצר נארוטו (ביפנית: 鳴門海峡) הוא מצר ים בין האיים היפניים אוואג'י ושיקוקו. הוא מקשר בין חלקו המזרחי של הים הפנימי סטו לבין ים הפיליפינים (שבמערב האוקיינוס השקט) דרך תעלת קיאי (紀伊水道 Kii-suidō).
רוחבו של המצר כ-1.3 ק"מ.
גשר תלוי נארוטו באורך 1,629 מ', החוצה את המצר, מחבר את האי אוואג'י עם העיר נארוטו באי שיקוקו.
דוראפור
היסטוריה
הדורפור בדומה למיקרופור, הומצא לראשונה במאה הקודמת על ידי חברת 3M, ומאז זכה להצלחה רבה ברחבי העולם והפך לאחד ממוצרי היסוד בחבישה. כיום, מייצרות חברות רבות ברחבי העולם את הדוראפור תחת שמות אחרים; בישראל אין חברה המיצרת דוראפור והחומר מיובא מִחוץ לארץ.
אמיר ברקוביץ'
קריירה
בקיץ חתם במכבי תל אביב והושאל לבית"ר תל אביב בת ים במדיה שיחק שנתיים. בעונתו הראשונה במועדון כבש שמונה שערים ב-33 משחקי ליגה ועונה לאחר מכן היה שותף לשחזור הישג השיא של המועדון בגביע המדינה כאשר הגיעה לחצי הגמר בו הפסידה להפועל תל אביב.
בית המכס (תל אביב)
רקע - מסילת הרכבת לירושלים
ב-7 באוגוסט 1949, לאחר קום המדינה והסכמי שביתת הנשק עם ירדן, חודשה פעילות הרכבות בקו לירושלים ותחנת תל אביב הפכה לתחנת הקצה של קו זה. בשל סגירת הגבולות עם המדינות השכנות לא התקיימו עוד ייבוא, יצוא ותנועה בינלאומית של נוסעים בדרך היבשה, ולפיכך התייתרה פעילותו של בית המכס והוא הפך למחסן.
מעבר הרכבת דרך רחובות תל אביב גרם להפרעות קשות לתנועה, במיוחד בדרך פתח תקווה אותו חצתה המסילה. מסיבה זו הוחלט לבנות תחנה חדשה בנקודה בה יוצאת המסילה מהעיר, כשני ק"מ מהתחנה הישנה. תחנת תל אביב דרום החדשה נחנכה ב-26 בנובמבר 1970 ועם הקמתה נהרסו מבני התחנה הישנה למעט בית המכס, ופורקה המסילה שהובילה מיפו אליה.
צבי ארד (משורר)
תולדות חייו
צבי ארד (רודניק) נולד בעיר וילנה שבליטא בשנת 1909 למשפחה מסורתית, ונקרא על שם סבו צבי יהודה רודניק. מגיל 10 החל להתרחק מעולמם המסורתי של הוריו. הוא התבלט בכשרונותיו, וכבר בכיתה ג' פרסם את שירו הראשון בעיתון בית הספר. כישרונו לרכישת שפות נתגלה כבר בצעירותו, ובעודו ילד שלט בארבע שפות: יידיש, רוסית, פולנית וגרמנית.
ארד נקלע לקשיים חברתיים בקיבוצו עין שמר, בעיקר בשל רצונו לקיים חיי יוצר בצד חברותו בקיבוץ. הדברים לא הסתדרו, והוא נאלץ לעזוב את הקיבוץ בשנת 1958, לאחר ששהה בו כמה עשרות שנים. לפרנסתו נטל על עצמו עול כבד של תרגומים ועריכה. שיריו הראשונים נדפסו בעיתונות תנועת "השומר הצעיר" בפולין וליטא. ספר שיריו הראשון "בדלוק הסתיו" נדפס בשנת 1939, והיה הספר הראשון של ספרי השירה בהוצאת 'ספרית פועלים'. ספר שיריו השני, "יומן באפר", נכתב לאחר כמה לילות ללא שינה שבהם שמע את עדותה המצמררת של הפרטיזנית רוז'קה קורצ'ק-מרלא על חורבן וילנה היהודית.
תרגומיו
צבי ארד (רודניק) היה מתרגם פורה, אשר תרגם למעלה ממאתיים ספרים ובהם:
חי (סרט)
חי (ברוסית: Живой) הוא סרט רוסי משנת 2006 בבימויו של אלכסנדר ולדינסקי ובכיכובם של אנדריי ואלכסיי צ'אדוב. הסרט זכה לשבחי המבקרים על הטון והביקורת הסמויה כלפי השלכות מלחמת צ'צ'ניה הראשונה ומלחמת צ'צ'ניה השנייה.
יוסף בן גוריון
בחורף של שנת 67 נרצח חנן בן חנן על ידי האדומים שהזמין יוחנן מגוש חלב לסייע לו במלחמות הפנימיות שבין הקנאים שבראשותו, ובין ממשלת המתונים. במעשי רצח אלו, בהם נספו אלפי אנשים, ובהם ראשי "ממשלת החירות", חנן בן חנן ויהושע בן גמלא. לאחר עזיבת האדומים, המשיכו הקנאים במסע חיסול שכבת ההנהגה הלאומית (שנת 68). הם רצחו את נכבדי העיר וגם את גיבורי המלחמה, מתוך חשש שאלה יתעמתו איתם ויענישו אותם. בין הנרצחים היה גם גוריון, שיוסף בן מתתיהו אומר עליו שהיה "איש רם המעלה והיחש, חובב שלטון-עם ומלא רוח אהבת הדרור מכל יתר היהודים, כי ישרת לבו ויתר מעלות רוחו הכריעו אותו לטבח".
עלי יסיף
ביוגרפיה
מחקריו וספריו של יסיף זכו לפרסים יוקרתיים, ביניהם מענק מחקר של האקדמיה הלאומית הישראלית למדעים עבור הכנת כתב היד של "דברי הימים לירחמאל" לדפוס; פרס שר החינוך לספרו (יחד עם חיים פסח), "האביר, השד והבתולה: מבחר סיפורים עבריים מימי הביניים"; פרס הספר היהודי הלאומי לשנת 1999, על ספרו, “The Hebrew Folktale: History, Genre, Meaning”; פרס שלום עליכם לספרות ולאמנות על מפעל חיים בחקר הפולקלור היהודי; ובשנת 2009, פרס בהט לספר העיון הטוב על הספר: "אגדת צפת: חיים ופנטסיה בעיר המקובלים".
גלעד עדין
ביוגרפיה
בפברואר 2008 הגיע הפער בין חדשות 10 לחדשות ערוץ 2 ל-2% בלבד. עדין הודיע אז על פרישה מתפקידו ואמר לעובדי "חדשות 10" כי הדמוקרטיה הישראלית הרוויחה חברת חדשות ביקורתית וחסרת פניות.
ואדי סאליב
התקופה העות'מאנית
בראשית שנות ה-20 של המאה ה-20 הוזמן המהנדס היהודי-הונגרי ארפד גוט לתכנן את טחנת הקמח של חיפה. מבנה הטחנות הגדולות הועמד על תילו בשנת 1922 על הדרך הראשית בקִדמת השכונה, באדיבותם של הברון רוטשילד ויק"א, ועד היום נטחנים בו גרגרי החיטה שמגיעים מממגורות דגון.
חזקת הדין
חזקת הדין שלא בשעתה
הבהרה: כאשר אשה נשואה עם גבר, היא בחזקת איסור, כלומר שאם ימות הבעל ללא בנים, תהיה כבולה להנשא לאחיו לפי דיני יבום. במקרה שהבעל המת היה נשוי לאשה האסורה על היבם מדין גילוי עריות למייבם, אך האשה הייתה מותרת לבעל המת, (לדוגמה אם הוא נשוי לבת אחיו מצד אמו שאיננה אמו של האח המייבם), קובעת ההלכה כי לא רק אותה אשה שאסורה עליו פטורה מיבום, אלא גם אם האח המת היה נשוי לעוד אישה שאינה אסורה על המייבם, עדיין האשה האחרת נפטרת גם מייבום.
האקדמיה המלכותית למוזיקה
הופעות סטודנטים ופסטיבלים
תלמידי האקדמיה מופיעים בקביעות באולמות הקונצרטים של האקדמיה ואף ברחבי אנגליה ומחוצה לה, תחת שרביטי מנצחים כמו סר קולין דייוויס, יאן פסקל טורטליה, כריסטוף פון דוהנאני, סר צ'ארלס מקקראס, ג'יימס מקמילן וטרוור פינוק. בספטמבר 2005 ניצח סר קולין דייוויס על תזמורת, שכללה סטודנטים מן האקדמיה ומבית הספר ג'וליארד מניו יורק בקונצרטי הפרום של תזמורת רשות השידור הבריטית.
אוספי יורק גייט
באוגוסט 2006 נפתחה במקום חנות מוזיקה, המוכרת תווים ואביזרי מוזיקה שונים ביורק גייט. החנות משרתת תלמידים ומבקרים ופתוחה בשעות העבודה בימי שני-שבת.
פט קונדל
סרטוני הווידאו
קונדל חבר בארגון "החברה החילונית הלאומית" בבריטניה, הקוראת להפרדת הדת מן המדינה, ויש לו קהל תומכים גדול באינטרנט, בכלל זה מועדון מעריצים בפייסבוק.
הפשיטה על האי גרין
רקע
האי גרין היה מתחם ימי מבוצר שהוקם על שן סלע בקצה הדרומי של תעלת סואץ, כ־2.5 ק"מ מפורט תאופיק בקרבת העיר סואץ. כחלק ממאמצי הצבא הבריטי במלחמת העולם השנייה להגן על התעלה במהלך המערכה במזרח התיכון, נבנה באי גרין שובר גלים שהקיף חלקית את השונית, ועליו נבנו מספר בונקרים כדי להגן על פתחה הדרומי של התעלה מתקיפות של כוחות הציר דרך האוויר או הים. הצבא המצרי ירש את המתחם והפך אותו ליעד מבוצר, 145 מטר אורכו ו- 68 מטר רוחבו. המתקנים המצריים על האי כללו פילבוקס שנחשד כעמדת מכ"ם, אליו הוביל גשר באורך 45 מטר. נתוני המודיעין הצביעו על כך שבאי ממוקמים עמדת מכ"ם לבקרת אש נגד מטוסים, תותחי נ"מ בני 37 ו-85 מ"מ ו-14 מקלעים, ושהוא מאויש על ידי 80–100 חיילים מצרים, כולל יחידת קומנדו.
הפשיטה
את האי תקפו כוחות שייטת 13 וסיירת מטכ"ל. כוח צה"ל, שמנה כ-70 לוחמים, הפליג מראס מיסאלה (כ-12 ק"מ דרומית-מזרחית לאי גרין), ב-12 סירות גומי, עד לנקודת פיצול כמה מאות מטרים מהיעד. הפשיטה התבצעה בשני גלים: אנשי השייטת הגיעו ראשונים, בשחייה ובצלילה, וחיילי הסיירת נחתו בשלב שני בסירות גומי. כוח שלישי שייט ב"חזיר" לעמדת הרתק - תמרור-אבן ימי 140 מטרים מדרום לאי, וברגע הפריצה ליעד של הגל הראשון המטיר אש כרתק והסחה על עמדות התותחים והמקלעים הכבדים שבדרום המבצר.
התגובות והערכת הפעולה בישראל ובמצרים
העיתונאי אמיר אורן טען שאבדות צה"ל בפשיטה, יחד עם הפלתם של שני מטוסים במבצע בוקסר, גרמו להלם ואכזבה בציבור הישראלי.
מדי וסמלי האס אס
צבע המדים ושימושם
מדי האס אס עוטרו בשלל סמלים. לרוב נעשה שימוש בתגי צווארון שהעידו על דרגה ותפקיד, יחד עם חפתים ותג שרוול שהעידו על חברות בענף מסוים.
מדי האס אס בין השנים 1925–1928
האס אס ראה בעצמו המשך של פרייקור וקבוצת נאציות שונות כולל בריגדת ארהארדט, קסדת הפלדה ובמיוחד האס אה, אשר האס אס הייתה כפופה לה בתחילה. מדי וסמלי האס אה הראשונים היו צבאיים למחצה ועוצבו על ידי הנאצים באמצעות שילוב מדים ממלחמת העולם הראשונה ומאפיינים שונים של קבוצות פרייקור, כמו מגפיים גבוהים, פגיונות וכובע מצחייה צבאי (kepi). שמונת שומרי הראש של אדולף היטלר, מדיוויזיית האס אס הראשונה (שכונו מאוחר יותר כוחות הלם, Stosstrupp), אימצו במאי 1923 סמל גולגולת ועלה של עץ אלון, סמלים מקובלים בהיסטוריה הצבאית האירופית.
בשנת 1925 היטלר הורה להקים יחידת משמר חדשה, מפקדת ההגנה (Schutzkommando), ובראשה עמד יוליוס שרק. שרק הביא ליחידה כמה חברים מכוחות ההלם, כולל אמיל מוריס וארהרד היידן. הסמל היחיד בשימוש היה תג כתף של צלב הקרס, לרוב כזה שהכין כל אחד באופן עצמאי, למעט החברים במפקדת ההגנה, שענדו סמל גולגולת שהוצמד לכובע או לצווארון. באותה השנה מפקדת ההגנה פתחה את שורותיה, ושמה שונה לפלוגות סער (Sturmstaffel), וב-9 בנובמבר שונה שוב לפלוגות המגן (Schutzstaffel), שכונה בקיצור אס אס. בשנה הבאה אימצה האס אס את מערכת סמלי הדרגות המוכרת הראשונה שלה, כשהדרגות נענדו בדומה למקובל באס אה על חולצות חומות או ביגוד צבאי למחצה.
מדי אס אס טרם המלחמה (1934–1938)
בתקופה זו גם סמלי האס אס עברו ריענון. את סמל הגולגולת הפרוסי חסר הלסת החליפו בגולגולת בסגנון נטורליסטי עם לסתות מגחכות. סמל הגולגולת הישן אומץ על ידי חיל השריון שזה עתה הוקם. בנוסף, במרץ 1936 אישר היטלר עיצוב חדש של נשר בסגנון אר דקו עבור האס אס, שהיה בשימוש כתג כובע ושרוול עד לתום המלחמה. בשנת 1938 החלו להשתמש בסמלי יהלום שנענדו על החלק התחתון של השרוול השמאלי. בין השנים 1939–1940 הרחיבו את מערכת הסמלים על גבי השרוול והחפתים, לסך של יותר מ-30 סוגי סרטי חפת ו-12 סוגי יהלומי שרוול.
מדי אס אס במהלך מלחמת העולם השנייה (1939–1945)
בתקופה זו כבר התקבע תג הצווארון בעל ה"טוטנקופף" (גולגולת) ליחידות גולגולת המת ששמרו על המחנות, והחליפה את התגים הייחודיים למחנות השונים, שכללו גם אותיות שונות שהיו בשימוש עד 1938. תגי צווארון אחרים שעוד היו בשימוש כוללים את מספר הגדוד (יחידות האס אס הכלליות), תג ריק (אנשי המשרדים הראשיים, אס דה וחלק ממשטרת הביטחון), תג הברקים הכפולים (וואפן אס אס, ומ-1943 נענד על ידי רוב יחידות האס אס), תג גולגולת ממוספר (רוב אנשי השטח מיחידות גולגולת המת). שלושת הגדודים הוותיקים של יחידות גולגולת המת המשיכו להשתמש בתג הגולגולת הממוספר עד לתום המלחמה גם לאחר מיזוגם לדיוויזיית הפאנצר אס אס השלישית, ואילו הגדודים האחרים החליפו לתג הברקים הכפולים בפברואר 1941. עם התארכות המלחמה, הוואפן אס אס החל לגייס את האוכלסיות הכבושות לחטיבות אתניות ייעודיות. חיילים אלו לבשו תגי צווארון ייחודיים המזהים אותם כמתנדבים זרים (Freiwilligen) במקום תגי הברקים הכפולים. בימים האחרונים של המלחמה יחידות העזר של האס אס החלו להשתמש בתג צווארון בעל זוג צלבי קרס. ביחידות אלו שירתו אנשים שאינם חברי אס אס שהתגייסו כדי לשמש שומרים במחנות.
מספרי חבר באס אס
אדולף היטלר, כפיהרר של גרמניה, קיבל את מספר החבר 1 הסמלי. אמיל מוריס (ממייסדי האס אס) הוא מספר 2. המספרים חולקו לפי הוותק, מה שהפך את היטלר לחבר האס אס הבכיר ביותר, וניתנה בכירות לחברים הראשונים. מספרים הנמוכים מ-50,000 מעידים על חברות לפני עליית הנאצים לשלטון ב-1933 והקנו מעמד ויוקרה. מספרים מתחת ל-500 נחשבים כגרעין המייסד, ומתחת ל-50 לחברים הראשונים בעלי קרבה אישית להיטלר.
חטיבה 500
החטיבה השתתפה במבצע חומת מגן. בשנת 2003 הוחלט על פירוק החטיבה.
הקמת החטיבה
החטיבה הוקמה בקיץ שנת 1972 כחטיבת מילואים ולמפקדה מונה אל"ם אריה קרן. בחטיבה היו בתחילה שלושה גדודי טנקים: "רומח" (429), "סערה" (430) ו"גור" (433). בכל גדוד היו שלוש פלוגות טנקי שוט ופלוגת חרמ"ש. בנוסף כללה החטיבה פלוגת סיור ופלוגת רפואה.
מלחמת לבנון הראשונה (מבצע של"ג 1982)
החטיבה בפיקוד אל"ם דורון רובין פעלה בגזרה המרכזית כחטיבה משולבת שכללה שלושה גדודי טנקי M60 פטון (מגח 6): גדוד 195 בפיקוד עמי אבן, גדוד 430 בפיקוד יוסי אבירם (שהוחלף עקב התקף לב על ידי הסמג"ד דני סבוראי, שאף הוא הוחלף עקב פציעה על ידי מ"פ ז' אייל גור-אריה), וגדוד 433 בפיקוד בני בית אור שנפצע והוחלף על ידי סגנו רמי אלדר, גדוד הנדסה 601 בפיקוד פיני דגן, גדוד חי"ר סדיר 932 בפיקוד סנדר בן ארי, גדוד חיר"מ 9263 בפיקוד משה סלע; גדוד חיר"מ 466 בפיקוד עמירם זקין, פלוגת טנקים ב' מגדוד 532 בפיקוד משה קינן (וקנין), פלוגת סיור בפיקוד חיים שריר ופלוגת קשר בפיקוד שרלי קסלסי..
ביום חמישי 24 ביוני אחה"צ השתלטה החטיבה על ציר ביירות-דמשק במרחב בחמדון-רואיסת צופר והשלימה משימתה.
חדר זיכרון לנופלים במל"י 500
לאחר פירוק החטיבה הוקם בבסיס מל"י 500 בצאלים חדר זיכרון לחללי החטיבה ומל"י 500.
ר"מ (פירושונים)
{{פירושונים|
מושובצה
מושובצה (בסלובקית: Mošovce) הוא כפר גדול בסלובקיה המרכזית, מקום מולדתו של המשורר והמשכיל הסלובקי יאן קולאר. נכון לדצמבר 2020, יש במושובצה 1,346 תושבים.
פרידריך פון גנץ
פרידריך פון גנץ או פרידריך גנץ (בגרמנית: Friedrich von Gentz; 2 במאי 1764 – 9 ביוני 1832) היה סופר, עיתונאי והוגה דעות גרמני. מהמתנגדים החריפים ביותר למהפכה צרפתית. את חיבוריו פרסם גנץ בעיתונות האירופאית לאורך כל תקופת חייו הבוגרים.
באבה ונגה
באבה וַנגָה (בבולגרית: баба Ванга; ), נולדה בשם ונגליה פנדבה דימיטרובה (Вангелия Пандева Димитрова) הייתה מיסטיקנית, מגדת עתידות ומטפלת בצמחי מרפא בולגרית עיוורת, שרבים ייחסו לה יכולות על-טבעיות. ונגה בילתה את רוב חייה באזור הכפר רופיטה שבבולגריה, בה זכתה לכינוי "נוסטרדמוס של הבלקן".
קרקס האחים רינגלינג וברנום את ביילי
קרקס זה היה מרכז עלילת הסרט "ההצגה הגדולה בתבל" (1952) בבימויו ובהפקתו של ססיל ב. דה-מיל עם בטי האטון וקורנל ויילד בתפקידים הראשיים כלולייני טרפז מעופף.
שארל פרו
ביוגרפיה
עד 1694 פרסם פרו שלוש מעשיות בחרוזים:
המשרד למעמד וזכויות האישה של האיטי
היסטוריה
ליז-מארי דז'אן נבחרה לשרה הראשונה של המשרד. השרה הנוכחית היא אוולין סנוויל.
מבנה
המשרד מורכב משני מבנים: שירותים מרכזיים ושירותים מבוזרים.
במבנה לשירותים מרכזיים יש את מזכירות השר, קבינט השר, המנהל הכללי וההנהלה.
מועצת המדע הבין-לאומית
ניהול וארגון המועצה
למועצת המדע הבין־לאומית שלושה משרדים אזוריים; המשרד האזורי לאפריקה הוקם בספטמבר 2005 והוא מתארח על ידי הקרן הלאומית למחקר (דרום אפריקה) בפרטוריה, דרום אפריקה; המשרד האזורי לאסיה והאוקיינוס השקט נחנך בספטמבר 2006 ומתארח על ידי האקדמיה המלזית למדעים  בקואלה לומפור, מלזיה; המשרד האזורי באמריקה הלטינית והקריביים נחנך בשנת 2007 והתארח על ידי האקדמיה הברזילאית למדעים  בריו דה ז'ניירו, ברזיל ולאחר מספר מעברים, הוא נסגר בשנת 2016. בהנחיית ועדות מדע אזוריות, המשרדים מקדמים את המשך פיתוח וחיזוק המדע בהקשר של סדרי עדיפויות אזוריים, ומקרבים את המדע של מדינות מתפתחות למרחב הבין־לאומי. המשרדים פועלים גם כדי להבטיח שמדענים מהאזור יהיו מעורבים בפעילויות מועצת המדע הבין־לאומית.
Girls in the Hood
Girls in the Hood הוא סינגל שהוקלט על ידי הראפרית האמריקאית מייגן די סטליון. השיר יצא לאור ב-26 ביוני 2020, על ידי חברות התקליטים 1501 סירטיפייד, 300 אנטרטיינמנט ו-וורנר מיוזיק גרופ, כסינגל ראשון מתוך אלבום הבכורה שלה, Good News.
שלושת המוסקטרים (סרטים, 1921, צרפת)
באותה שנה הופק גם הסרט האמריקאי שלושת המוסקטרים.
סדר הפרשיות בתפילין
דעת השימושא רבא
לשיטת השימושא רבא, בתפילין של ראש, הסדר הוא כשל רש"י אלא שמתחילים מצד ימין של מי שמניח את התפילין, אולם יש המבארים את דבריו באופן שאין מחלוקת בינו ובין שיטת רש"י. כמו כן תפילין שימושא רבא גדולות יותר מהרגיל- "אצבעיים על אצבעיים".
אהבה בעיר הגדולה
עלילה
אבל יום אחד החיים חסרי הדאגות מגיעים לסיומם. במסיבה נוספת, אדם בעל מראה מוזר מברך כוסית לאהבה ואז מתקן את עצמו: "הנח למה ששתית לעשות מה שהיה בלתי אפשרי אם לא היית שותה". בשלב מסוים, כל השלושה מאבדים לחלוטין את היכולת לקיים יחסי מין. החברים נואשים לכל דבר כדי להחזיר את הגבריות שלהם אך לשווא.
לאחר ייסורים ארוכים, החברים מוצאים את אותו אדם מהמסיבה ומתברר כי הוא ולנטין הקדוש, שהתיישב באמריקה כדי לעזור לתושביה למצוא אהבה. בעזרת יכולותיו המיסטיות הוא "תכנת" אותם כנגד ההפקרות שהייתה מנת חלקם עד כה. הוא אומר שרק מציאת אהבה אמיתית יכולה לעזור לחברים וכי המין יכול להיות רק עם אישה אהובה. איגור, ארטיום ואולג נתקלים בבעיות רבות וחייבים ללכת בדרכם ולהבין שאהבת אמת היא הדבר החשוב ביותר בחיים.
מילת שאלה
מילת שאלה היא מילה, שהימצאותה במשפט תורמת להפיכת משמעות המשפט לשאלה, דהיינו, למשפט שמבקש מהזולת מידע. מילת השאלה מספיקה, בעצמה, כדי להפוך משפט למשפט שאלה. אפשר גם ליצור שאלות בלא שימוש במילת שאלה.
מילות שאלה בעברית
בשפה העברית קיימות מילות שאלה רבות. כל מילה מבקשת מהנשאלים תשובה עם פרט אחר ביחס לנושא הדיון:
יונאס קולקה
קריירה
קולקה החל את הקריירה שלו בקבוצת מיפה מליגת העל הפינית, וזכה עם הקבוצה בגביע הפיני בשנת 1995. באותה שנה הוא עבר לקבוצת וילם II מהליגה ההולנדית, וכעבור שלוש שנים עבר לפ.ס.וו. איינדהובן. עם איינדהובן זכה קולקה בשתי אליפויות הולנד רצופות, בשנים 2001 ו-2001, ובנוסף הופיע לראשונה בקריירה בליגת האלופות. לאחר מכן הוא עבר לפנאתינאיקוס מהליגה היוונית, ושיחק בה במשך שנתיים.
סטפאן באטורי
סטפאן באטורי (בהונגרית: Somlyai Báthory István, שוֹמיוֹאִי באטורי אישטוואן; בפולנית: Stefan Batory; ברומנית: Ştefan Báthory; בליטאית: Steponas Batoras; בבלארוסית: Стэфан Баторы; 27 בספטמבר 1533, שימלאו סילבאניי – 12 בדצמבר 1586, הורדנה) היה וויווד טרנסילבניה (1571–1586), נסיך טרנסילבניה (1576–1586), מלך פולין, והדוכס הגדול של ליטא (1576–1586).
בנו של סטפאן באטורי השמיני ובן למשפחת האצולה ההונגרית באטורי, סטפן באטורי היה שליט טרנסילבניה בשנות ה-1570. ב-1576 הוא נשא לאישה את המלכה אנה יגיילונקה, והפך למלך הנבחר השלישי של פולין. הוא עבד בצמוד לקנצלר יאן זמויסקי. השנים הראשונות לשלטונו התאפיינו בביסוס כוחו, הבסת טוען נוסף לכתר, הקיסר הרומי הקדוש מקסמיליאן השני, ודיכוי מרד דנציג. תקופת שלטונו ארכה אמנם רק כעשור, אך הוא נחשב בעיני היסטוריונים רבים לאחד מהמוצלחים שבמלכי פולין, בייחוד מבחינה צבאית. אחד מהישגיו הבולטים היה הקמפיין המוצלח של מלחמת ליבוניה כנגד רוסיה במהלכו הוא הצליח להדוף פלישה רוסית לשטחי הגבול של האיחוד הפולני ליטאי, ולכפות הסכם שלום עם תנאים עדיפים, הסכם יאם-זאפולסקי.
הקריירה בטרנסילבניה. המאבק באוסטרים
בהיעדרו של באטורי, יריבו, גאשפאר בֶּקֶש, רכש את אמונו של יאנוש ז'יגמונד והפך ליד ימינו. כשבאטורי חזר ב-1567 מהמאסר באוסטריה, השליט גרש אותו מהחצר.
מלחמת אזרחים
היחסים הטובים עם הקיסר לא ארכו ימים. כבר ב-1573 חידש מקסימיליאן את תמיכתו בבני בריתו בתוך טרנסילבניה בראשותו של גאשפאר בקש. באטורי הצליח לנצח אותו ולכבוש את מבצרו בפגראש. בקש נמלט לאזורים שבשליטה הבסבורגית, גייס כוחות טריים וחזר איתם לטרנסילבניה, כשבמקביל מנסה להסית נגד השליט גם את הסקלרים ואת הסקסונים המקומיים. כשהתפנה כיסא המלכות בפולין, מקסימיליאן הציג את מועמדות בנו, ארנסט. אחיזה עתידית בטרנסילבניה רק יכלה לחזק את מעמדו ולשפר את סיכוייו בזירה הפולנית. אבל בקש, נאמנו, הובס על ידי אישטוואן באטורי בקרב קֶרֶלֶא-סֶנטפּאל (Kerelőszentpál) ב-8 ביולי 1575. בקרבות נגד בקש - בראדנוט ובקרלא-סנטפאל הצטיין האציל מוזש סֵיקיי (כלומר "מוזש הסקלר"). באטורי מינה אותו למפקד משמרו האישי. חמישה אצילים אויבים שנתפסו בשדה הקרב הוצאו להורג בתליה ב-8 באוגוסט 1575. 34 לוחמים סקלרים נענשו על ידי כריתת אפיהם ואוזניהם. כעבור חודש, באישור הדיאטה הוציא באטורי להורג עוד 43 מאנשיו של בקש, כולל שבעה אצילים נוספים וסקלרים רבים. עם הנופלים בשבי נמנה גם המשורר הנודע באלינט באלאשי, אחיין של מנהרט באלאשה המנוח, והוא הוחזק בחצרו של באטורי עד שנת 1577.
חיזוק השלטון המרכזי
הניצחון בדנציג איפשר לסטפאן לחזק את סמכותו המלכותית, בתמיכת הקנצלר שלו, יאן זמויסקי, שהיה פוליטיקאי מוכשר. שניהם הצליחו לגבור על סיעות השלאכטה הליטאית והפולנית על ידי הטלת מיסים גבוהים יותר על אדמות הכתר ועל הרכוש המלכותי שהוחכרו לאצילים. באטורי הודיע שלא יגביר את סמכויות הסיים והעדיף לפנות ישירות לאסיפות מחוזיות שיכלו להשתכנע יותר בקלות לתמוך במלך.
מלחמה נגד רוסיה
יחד עם יד ימינו, הקנצלר זמויסקי, הוביל את צבא הרפובליקה הפולנית למסע מכריע נגד רוסיה כחלק ממלחמה רבת-משתתפים (פולין ושוודיה מחד, רוסיה, "ממלכת ליבוניה", ודנמרק מאידך) שנקראה מלחמת ליבוניה. איוואן האיום פלש לליבוניה וכבש את דורפט ואת הדוכסות קורלנד שהייתה כמה שנים קודם בחסותה של פולין. הצבא הפולני הביס את הכוחות הרוסיים בווליקייה לוקי. בשנת 1581 סטפאן באטורי פלש לאימפריה הרוסית וב 22 באוגוסט הטיל מצור על העיר פסקוב. מראה העיר הגדולה הזאת וביצוריה המרשימים הרתיעו לא מעט את הלוחמים הפולנים. אך באטורי התעלם מטענות כמה מקציניו ומבקורתו של שליח האפיפיור, פוסבינו, שניסה לתווך בין הצדדים, והחליט להמשיך במצור. לבסוף ב-13 בדצמבר 1581 איוואן, אחוז פחד לביטחונה של העיר השלישית בממלכתו, הסכים לחתום על חוזה שלום - הידוע כ"שלום של יאן זמויסקי". לפי חוזה זה רוסיה ויתרה על פולאצק (פולוצק) ועל דוכסות ליבוניה לטובת הרפובליקה הפולנית-ליטאית. בחזרתו למולדת, באטורי ביטל את הפריבילגיות שהוקנו לאצילים בהסכם וילנה משנת 1561 והתחיל לייסם מדיניות של קונטרה-רפורמה. משוחרר מדאגות לגבי הגבול המזרחי, יש עדויות כי סטפאן תכנן לאחר מכן ברית נוצרית עם רוסיה נגד האימפריה העות'מאנית. זאת הייתה למעשה שאיפת האפיפיורים שבאמצעות שגריריהם לפולין (כמו קליגרי) ניסו לגייסו בראש מסע צלב נגד הטורקים. אולם שקיעת רוסיה ב"תקופת הצרות" הותירה אותו ללא פרטנר רוסי. תוכניותיו להנהגת מלוכה תורשתית בפולין ולאוניה פרסונלית עם רוסיה וליטא נשארו ללא המשך בגלל מחלתו ומותו ב"טירה הישנה" שבנה בגרודנו (הורדנה), ב-12 בדצמבר 1586.
כריסטיאן וירט
חלקו בשואה
בעת שהותו במחנה בלז'ץ, ניסה וירט למצוא את השיטה היעילה והמהירה ביותר לטיפול במשלוחי היהודים, מהגעתם למחנה ועד רציחתם וקבורתם. לשם כך הוא ביצע המתות ניסיוניות. הוא פיתח עקרונות שעל פיהם בוצע תהליך ההשמדה, אורגן מבנה המחנה ונקבעו הפעולות השונות אשר נכפו על המובאים, מזמן ירידתם מהקרונות ועד השמדתם.
שלושת מחנות "מבצע ריינהרד" היו בעלי מבנה דומה. המיומנות והניסיון שנצברו בעת הקמת בלז'ץ וסוביבור, בנוגע לאופן הבנייה בכלל ולביצוע תהליך ההשמדה בפרט, נוצלו לשם תכנונו, הקמתו והפעלתו היעילה של מחנה טרבלינקה. שיטת ההרג שפיתח כריסטיאן וירט איפשרה את רציחתם של רבבות יהודים מדי יום בשלושת מחנות "מבצע ריינהרד".
ג'ו האלם
חייו
מלבד הקריירה שלו ככדורגלן הוא היה גם שחקן קריקט, והשתתף כחובט וכמגיש ב-225 משחקים במדי מידלסקס בין 1929 ל-1939.
האלם עבד כשוטר במלחמת העולם השנייה. בין 1945 ל-1959 אימן את טוטנהאם הוטספר, היריבה הידועה ביותר של ארסנל. האלם לא זכה להצלחה רבה בתקופה זו, אך הניח את היסודות לזכיית טוטנהאם באליפות בעונת 1950/1951. לאחר מכן הוא עזב כליל את תחום הכדורגל, והפך לעיתונאי מצליח.
גדעון עפרת
ביוגרפיה
עפרת נולד בתל אביב בשם גדעון פרידלנדר. את תואר הבוגר קיבל ב-1968 מאוניברסיטת תל אביב, את תואר המוסמך קיבל ב-1970 מאוניברסיטת תל אביב (כולל שנה באוניברסיטת בראון בפרובידנס, רוד איילנד) (נושא עבודת הגמר היה "האמנות והמיסטיקה") ובשנת 1974 סיים דוקטורט באוניברסיטה העברית בירושלים בחוג לפילוסופיה. נושא עבודת הדוקטורט היה "הגדרת האמנות" והיא אף יצאה לאחר מכן כספר בהוצאת הקיבוץ המאוחד.
אויב בשער
עלילה
טניה מבקשת לחזור אל פלוגת הצלפים, אך דנילוב מבקש מווסילי להרתיע אותה מלעשות כן. וסילי מסכים ומנסה, אך מתמלא רחמים כאשר טניה מספרת לו על הוריה היהודים, שנרצחו על ידי הגרמנים. דנילוב, מגייס נער מקומי בשם סשה פליפוב (גבריאל תומסון) שמעריץ את וסילי. פליפוב מבצע עבודות קטנות עבור הגרמנים, כגון לספק אוכל לחיילים, ואף מתחזה לסוכן כפול, ומעביר לקוניג מידע שגוי אודות מקום הימצאותו של וסילי, דבר המעניק לווסילי הזדמנות לארוב לקוניג. וסילי מתכנן מארב לקוניג במטרה לפוצעו, אך במהלך הניסיון השני, הוא נרדם לאחר שעות רבות של המתנה. אחד מהחיילים לוקח את יומנו של וסילי, על מנת לגרום לקוניג לחשוב שהוא נהרג, אך קוניג לא מאמין לו. קוניג מספר לסשה פליפוב לאן הוא מתכנן ללכת, וחושד שהוא יספר לווסילי. טניה ווסילי מתאהבים, ודנילוב, שמקנא בו, שולח מכתב מזלזל על אודותיו לממונה עליו.
קניג מבחין בטניה ובווסילי הממתינים בנקודת המארב הבאה שלו, מה שמאשש את חשדותיו בנוגע לסשה. הוא הורג את הנער, ותולה את גופתו על עמוד בניסיון לפתות את וסילי. וסילי נשבע להרוג את קוניג ושולח את טניה ואת דנילוב לפנות את אמא של סשה אל מחוץ לעיר. בדרכה אל סירות המילוט, טניה נפצעת מרסיסי פגז. דנילוב, שבטוח כי היא נהרגה, מתחרט על קנאתו בווסילי ואף מתפכח מהאידאולוגיה הקומוניסטית. כשמוצא דנילוב את וסילי אורב לקוניג, הוא חושף את מיקומו שלו, כדי שווסילי יזהה את מיקומו של קוניג ברגע שיירה בו. קוניג הורג את דנילוב באמונה שזהו וסילי והולך לבדוק את הגופה, אך מבין מאוחר מדי שנפל למלכודת וכי הוא נמצא כעת בין כוונותיו. הוא מסתובב ופונה אל וסילי, שהורג אותו.
נלסון אבורה
מהלך הקריירה
בשנת 2003 זכה אבורה בשתי מדליות זהב באליפות אירופה באתלטיקה לנוער לאחר שזכה בקפיצה לרוחק עם תוצאה של 7.83 מטר ובקפיצה משולשת עם תוצאה של 16.43 מטר. בשנת 2004 השתתף באולימפיאדת אתונה, אך לא הצליח להעפיל לגמר. בשנת 2005 הוא זכה במדליית ארד בקפיצה משולשת באליפות אירופה באתלטיקה עד גיל 23. באליפות העולם באולם שנערכה בשנת 2006 הוא סיים במקום השישי, ובאותה שנה סיים רביעי באליפות אירופה באתלטיקה לאחר שקבע במהלך המוקדמות 17.23 מטר ובכך שבר את השיא הפורטוגלי בקפיצה משולשת.
האודיטוריום (חיפה)
היסטוריה
האודיטוריום, השוכן בשדרות הנשיא, הוא חלק מקומפלקס תרבות בשם "מרכז רפפורט לתרבות ואמנות". סמוך לו עומד "בית הכט" (לשעבר "בית רוטשילד"), שבו מתקיימים חוגים ופעילויות קהילתיות. למבנה האודיטוריום מקושרים שני אולמות נוספים קטנים יותר - סינמטק חיפה, ו"אולם רפפורט", המשמש בעיקר לקונצרטים. ב-2006 הוקם מתחת למבנה קניון בשם "כיכר האודיטוריום".
בעת בנייתו חופה המבנה בפיסות אבן כבפסיפס. במהלך השנים נשר החיפוי והיה צורך להחליפו. בשנות ה-90 צופה הבניין מחדש בחיפוי מתכתי.
סו בינגטיאן
2016
באולימפיאדה, שנערכה בחודש אוגוסט, סיים רביעי במקצה ובמקום ה-14 הכללי בשלב חצי הגמר של ריצת 100 המטרים בתוצאה של 10.08, ולא עלה לגמר. זכה בריצת 4X100 מטרים עם נבחרתו במקום הרביעי, בתוצאה של 37.90 שניות.
נטוויז'ן
נטוויז'ן
חברת "נטוויז'ן בע"מ" הוקמה בינואר 1994. היא הייתה ספקית שירותי האינטרנט הראשונה ללקוחות ביתיים בישראל. זמן קצר קודם לכן, העניק שר התקשורת, רפאל פנחסי, רישיון המאפשר לספק שירותי חיבוריות לרשת האינטרנט למשתמשים ביתיים, מלבד לציבור העסקי. רישיון זה הוענק אז לשתי חברות: "אלרונט", חברה בת של אלרון, ו"נטמנג'" (NetManage). האחרונה, הקימה מתוכה, לצורך הספקת שירותי האינטרנט, חברה חדשה בבעלותה המלאה - בשם "אינטרנט מנג'". לאחר חצי שנה מהקמתה, שונה השם ל"נטוויז'ן". על ניהולה של החברה החדשה הופקדה רות אלון, אשתו של מייסד ומנכ"ל נטמנג', צבי אלון, ובתו של עוזיה גליל, מייסדה של אלרון ומי שעמד בראשה. כעבור פחות משנתיים של תחרות בין החברות, רכשה נטוויז'ן את אלרונט. בשנת 1997 רכשה נטוויז'ן גם את מי שהייתה מתחרה לה, "נטמדיה" ושנה אחר כך, רכשה את חברת "קינטיקה פתרונות אינטרנט" שעסקה, כמו חטיבה בנטוויז'ן, במסחר אלקטרוני.
בעקבות החלטת משרד התקשורת לפתוח גם את ענף הטלפוניה המקומית לתחרות, ניתן לחברה רישיון מפ"א (מפעיל פנים ארצי) עם הקידומת 073. בשנת 2009, החלה החברה לשווק שירותי טלפון קווי לציבור הרחב.
תולדות סמליל החברה
סמלילה של ברק היה מורכב מהכיתוב "013 ברק", כשלצידו, ולעיתים מעליו, משולש בצבעי תכלת, כחול ואדום. משולש זה סימל את המיקום בלוח הלחצנים בטלפון של שלוש הספרות המרכיבות את הקידומת לשימוש בשירות השיחות הבינלאומיות שהציעה החברה - 0, 1 ו-3. באופן זה רצתה ברק, אשר הייתה ביסודה מפעילת שירות שיחות לחו"ל, להזכיר למשתמשיה את קידומת הטלפון הייחודית שלה. כך, לאורך כל שנות פעילותה, הסתיימו כל סרטוני הפרסומת של החברה באותו קטע בו יד מקישה על לחצני הטלפון ותוך כדי ההקשות נמתחים להם הקווים ליצירת סמליל זה.
החברה בהווה
בראשית 2007 הושלם מהלך בו רכשה נטוויז'ן את החברות "גלובקול" ו-"013 ברק" (תמורת הנפקת מניותיה למחזיקי "013 ברק"). לאחר הרכישה אוחדו שלוש החברות תחת השם "013 נטוויז'ן". כתוצאה מכך מוזגו מוקדי השירות והתמיכה של החברות לתוך זה של נטוויז'ן בחיפה. כמו כן, הוחלט על ביטול הקידומת 017 לשירות השיחות הבינלאומיות.
ב-31 באוגוסט 2011 נקנתה נטוויז'ן על ידי סלקום, גם היא מקבוצת "IDB". בעקבות רכישה זו הפכה נטוויז'ן לחברה פרטית, והיא נמחקה מהבורסה.
המפלצת מפלאטוודס
השתלשלות האירועים
אל "המשלחת" התלווה גם כלבו של יוג'ין שהחל לנבוח בפראות עם התקרבו לאזור הנחיתה, ורגעים לאחר מכן חזר בריצה לחבורה כשהוא מייבב. לאחר שעברו יחד מרחק של כ-400 מטרים הם הגיעו לראש גבעה וממנה ראו "כדור אש" אדום וגדול במרחק של 15 מטרים לימינם. הם דיווחו על ענן גז חריף באזור שגרם להם לצריבה בעיניים ובאף. למון הבחין בשני אורות שנעו משמאלו של החפץ בקרבת עץ אלון וכיוון לעברם את הפנס שלו. אז, נחשף לפניהם מראה מחריד של יצור לא אנושי. לפי חלק מהעדויות היצור השמיע קולות צרחניים, דאה באוויר לכיוונם ואז חזר לעבר מקור האור האדום. הקבוצה נסה בבהלה מהגבעה למקום מבטחים.
בימים שלאחר התקרית, גברת מאי והנערים שהתלוו אליה דיווחו על תסמינים של כאב ובחילה שנמשכו למשך תקופה ושאותם ייחסו לערפל הריחני שהיצור הפיץ. התסימינים כללו צריבה באף והתנפחות בגרון. למון סבל מהקאות ועיוותים מהלילה בו צפה ביצור, והיו לו סיבוכים בגרון במשך מספר שבועות. רופא שטיפל בהם אמר שהתסמינים שלהם דומים לאלה של אנשים שהותקפו בגז חרדל, אם כי התסמינים מתאימים גם לאלה שלקו בהיסטריה חזקה לאחר שנכחו באירוע טראומטי.
לנצוט
יהדות לנצוט
בעת הפלישה הטטרית ב-1624 נפלו רבים מיהודי העיירה בשבי. בשנת 1756 היו 829 משפחות יהודיות בעיר. לפי תיעוד, בשרפה שהייתה בעיר בשנת ה'תקכ"ד (1776) נשרף בית הכנסת העתיק העשוי עץ; במקומו הוקם בית הכנסת המפואר בעיירה. החוזה מלובלין, מראשוני הדור השלישי לחסידות, חי ופעל בעיירה זו. במפקד אוכלוסין משנת 1880 היהודים היוו 45% מתושבי העיר, והקהילה שגשגה מבחינה כלכלית ורוחנית.
ב-1937 גברה העוינות כלפי היהודים בעקבות החרם הכלכלי שהוטל עליהם על ידי ממשלת פולין. עם זאת, הגרף אלפרד פוטוצקי סירב לאשר חרם זה במחוז לנצוט.
בנובמבר 1941 נתפשו והוצאו להורג כמה עשרות פליטים ממגורשי לנצוט שניסו לחזור לבתיהם, בעקבות הלחימה בין גרמניה לרוסיה (מ-22 ביוני 1941). ב-י"ח באב ה'תש"ב (1 באוגוסט 1942) הוחל בגירוש מוחלט של יהודי העיירה. חלק מהיהודים, בעיקר ילדים קטנים, הוסתרו אצל האוכלוסייה המקומית, וחלקם נורו. היהודים הובלו למחנה מעבר בעיירה פלקיניה, כ-14 קילומטרים מלנצוט, מחנה שנועד ליהודי ירוסלב. הזקנים, החולים והילדים נורו במחנה וביער נחציולי, כחמישה קילומטרים משם. בראש השנה ה'תש"ב (1942) נותרו 50 יהודים בעיירה. הם נלקחו חמישה ימים לאחר מכן (ב-17 בספטמבר) לגטו שינאווא, שם רוכזו שרידי היהודים מהאזור. הגטו פורק בפסח באותה שנה, בעת מרד גטו ורשה, ואחרוני היהודים בו ובהם שרידי יהודי לנצוט נרצחו והושלכו לבור בבית הקברות היהודי בעיירה.
ארץ הפלאות
ארץ הפלאות (באנגלית: Wonderland) היא ארץ בדיונית מתוך ספרו של לואיס קרול "הרפתקאות אליס בארץ הפלאות" (1865).
שלטון
ארץ הפלאות נשלטת באופן טוטליטרי על ידי המלכה האדומה (קלף מלכה, מסוג לב). המלכה שולטת באכזריות, והמלך האדום נאלץ באופן קבוע לנסות להניא אותה מהוצאות להורג בעריפת ראש. חיות שונות בארמון משמשות ככלי משחק (כדוגמת פלמינגו המשמש כמחבט), ככיסאות, וכהדום לרגליים. הספר מכיל גם דוכסית, אך מעמדה אינו היה ברור. כיום אנו יודעים כי הדוכסית היא אחותה הצעירה של המלכה אשר הייתה אמורה לשלוט על הארץ לאחר שגעון אחותה לגודל ראשה אך בגלל שהמלוכה בארץ הפלאות היא ממושל לבכור המלכה כבשה את הארץ
אוכלוסייה
האוכלוסייה המרכזית היא קלפי משחק שונים: משפחת המלוכה (לב), אנשי חצר (יהלום), חיילים (תלתן), ומשרתים (עלה). בנוסף, ישנם הרבה סוגים של חיות מדברות. בין הדמויות שאליס פוגשת בארץ הפלאות:
Cover Me in Sunshine
ביקורת
ג'סטין קרטו, מהמגזין ניו יורק, כתב כי השיר מכיל "כמה הרמוניות בהירות וחמות בין אם לילדה בשביל לתת לכם הרגשה שאתם בסוף השבוע". ליז קלרביו, מ-Entertainment Tonight, אמרה כי הצמד הוא 'הצמד הכי חמוד שנראה', ותיארה את קולה של הארט כקול "מרשים". ג'וליה בראג'אס, מהעיתון לוס אנג'לס טיימס, שיבחה את קולותיה של הארט וכינתה אותם "נהדרים". ניקולס רייס, מהמגזין פיפל, אמר כי השיר "אופטימי וחיובי". מגן סטון, מ-ABC News Radio, אמרה כי השיר "מקסים". גיל קאופמן, מהמגזין בילבורד, אמר כי השיר "מעורר השראה" ו-"חלומי", תוך שהוא מתאר את מקהלת השיר כ-"בהירה ופרגית".
טכנולוגיית מידע
השימוש הנפוץ במונח מתייחס בעיקר למחשבים ורשתות מחשבים, אך למעשה טכנולוגיית מידע כוללת את כלל האמצעים הטכנולוגיים המטפלים במידע, כולל טלפון וטלוויזיה. טכנולוגיית המידע עוסקת בשימוש בחומרה, בתוכנה של מחשבים ובתקשורת מחשבים לניהול מידע. הניהול כולל: אחסון, עיבוד, הגנה והעברה של מידע. בעקבות זאת למומחי מחשבים קוראים לפעמים בשם מומחי טכנולוגיית המידע. כל המקצועות הקשורים במערכות מחשבים ותקשורת הם למעשה חלק מענף טכנולוגיית המידע.
היסטוריה
בעקבות ההתפתחות הטכנולוגית שונה המונח המתאר את המחשוב מהמונח עיבוד מידע למונח טכנולוגיית המידע.
מעמד האישה בדרום אפריקה
האפרטהייד והשפעתו על מעמד האישה
האפרטהייד היא מדיניות ההפרדה הגזעית, שהונהגה על ידי המיעוט הלבן בדרום אפריקה משנת 1948 ועד 1994. המדיניות הושתתה על עקרונות של הפרדה גזעית בין לבנים, שחורים וצבעוניים (בני תערובת) ומתן זכויות יתר לבני המיעוט הלבן.
נשים נעשו גורם עיקרי בהתנגדות להגבלות הגזעיות שהוטלו בתקופת האפרטהייד, במיוחד לחוק המעבר, שחייב כל גבר שחור מעל גיל 16 לשאת בכל עת תעודת מעבר בה הוטבעו אשרות מהמשטרה או מהמעביד. לפי האשרות הותרה או הוגבלה תנועתו באזורים בהם חיו לבנים. תנועת הנשים "אבנט שחור" (Black Sash) הוקמה ב-1955, במטרה להתנגד באופן מוסרי לחוקים כאלו ולאחר מכן גם לסייע לאלו שעברו על החוקים. התנועה ייסדה מרכזי סיוע לעוברים על החוקים בערים רבות ועזרה בייעוץ והפחתת עונשים.
נשים בתעסוקה
עד שנות ה-80 המאוחרות נשים היוו כ-90% מכוח העבודה במשקי הבית, ו-36% מכוח העבודה בתעשייה. אך כמו בשאר העולם, המשכורת המשולמת לאישה נמוכה מזו המשולמת לגבר גם עבור אותה עבודה. מקצועות שבאופן מסורתי נחשבו למקצועות נשיים, כללו שעות עבודה ארוכות יותר והטבות מעטות יותר. נשים לעיתים קרובות פוטרו, ללא התראה מוקדמת ובלי פיצויי פיטורין. כיום, לפי החוק הדרום אפריקאי, תשלום שכר שונה לגבר או אישה עבור אותה עבודה היא עבירה על החוק. משרד המיסים בדרום אפריקה דיווח, כי נשים מרוויחות בממוצע 28% פחות מגברים, אך בדיקה של סטטיסטיקה זו מעלה, כי גברים עובדים בממוצע יותר שעות ולכן הכנסתם גדולה יותר.
קידום זכויות הנשים במדינה
בשנת 2015 העצרת הכללית של האו"ם, ה- UNGA, SABC תאגיד השידור הדרום אפריקאי, ו- ONE- עמותה למלחמה בעוני יזמו את קמפיין Stand with Strong Girls. מטרת הקמפיין הייתה לתמוך בנשים חזקות ולרתום את התושבים לדרוש מהממשלה (בעצרת הכללית של האו"ם) זכויות שוות לנשים וילדים. ה-UNGA עסק בהצבת מטרות חדשות לפיתוח בר-קיימא, שיובילו את מאמצי הפיתוח העולמי ב-15 השנים הבאות. הממשלה קבעה מספר חוקים וסוגי מדיניות שונים במטרה להעצים נשים. לדוגמה, חוק שמקדם שוויון וחופש מאפליה בין כל האנשים. גם חוק השוויון בתעסוקה (1998) מקדם מטרה זו. מעמד הנשים בדרום אפריקה ממשיך להיות מורכב, אך הודות לאו"ם ולממשלת דרום אפריקה, יש התקדמות בנושא. למרות השיפורים שנעשו עד כה, יש עוד דרך ארוכה עד לשוויון מלא בזכויות וההזדמנויות בין נשים לגברים.
אלימות מינית נגד נשים
בקרב הציבור הדרום-אפריקאי נפוצה היום הטענה (המגובה במאמרים מחקריים) כי השיעור הגבוה של אלימות מינית נובע מהאפרטהייד. ההסבר הוא שמדיניות האפרטהייד עודדה אלימות והתגובה החברתית, הובילה למצב בו נדמה, כי אלימות פיזית היא הפתרון הראשוני להשגת מטרות ופתירת קונפליקטים.
שיעורי התקיפות המיניות של ילדות ותינוקות בדרום אפריקה, הם מהגבוהים בעולם. משטרת דרום אפריקה דיווחה ב-2001, שילדים היוו 41% מכלל קורבנות האונס במדינה. נושא אונס של תינוקות קיבל תשומת לב בשנים האחרונות בעקבות שני מקרי אונס מתוקשרים, של תינוקת בת 9 חודשים ותינוקת בת 8 חודשים. התוקפים הם לרוב נשאי איידס, המאמינים במיתוס הנפוץ במדינות דרום יבשת אפריקה, שלפיו, קיום יחסי מין עם בתולה, יגרום לגבר להבריא מאיידס. רוב התוקפים הם קרובי משפחה ולפעמים אפילו האבות עצמם.
חקיקה בנושא האלימות המינית בדרום אפריקה
במגילת הזכויות בחוקה הדרום אפריקאית מיוצגים ערכים דמוקרטיים של כבוד האדם, שוויון וחופש. כמו כן, החוקה קוראת לזכות לחופש ולביטחון, חופש מכל צורות האלימות והזכות לשלמות גופנית ופסיכולוגית. ערכים אלו לא באים לידי ביטוי במציאות הקיימת.
אנג'ה פוסטקוגלו
אנג'לוס פוסטקוגלו (באנגלית: Angelos Postecoglou, ביוונית: Άγγελος Ποστέκογλου; נולד ב-27 באוגוסט 1965) הוא כדורגלן ומאמן כדורגל אוסטרלי יליד-יוון, המשמש כמאמן טוטנהאם הוטספר מהפרמייר ליג.
רינו צרור
קריירה עיתונאית
צרור כתב טור שבועי, "דין וחשבון", במוסף שבת במעריב, ובמוצאי שבת הגיש את התוכנית "הולך בחצות" עד סוף מאי 2015. 2011 ערך את הספר "אדם ברוך, תקשורת" (יחד עם מורן שוב ושירה אביעד). ב-2012 הופיע ספרו "שחור - חייו ומותו של זוהר ארגוב", מלאכת תחקיר מקפת על דמותו של אחד הזמרים הגדולים והמשפיעים ביותר בישראל. הגיש תוכנית יומית בת שעה בגלי צה"ל, העוסקת בעיקר בנושאים חברתיים וכלכליים. ב-2020 אוחדו תוכניתיו של צרור ושל רזי ברקאי למספר חודשים עקב מגפת הקורונה, וב-2021 חזרו לשדר בנפרד.
נמל התעופה סינגפור צ'נגי
נמל התעופה סינגפור צ'אנגי (באנגלית: Singapore Changi Airport) הוא אחד משלושת שדות התעופה של סינגפור והגדול ביניהם. הוא משמש כנמל הבית של סינגפור איירליינס, חברות הבת שלה סילק אייר וסקוט ושל עוד כמה חברות תעופה קטנות. נבחר בשנת 2020 כנמל התעופה הטוב ביותר בעולם לפי דירוג Skytrax, בשנה השמינית ברציפות.
אנדריי מירונוב
אנדריי אלכסנדרוביץ' מירונוב (ברוסית: Андрей Александрович Миронов; 8 במרץ 1941 – 16 באוגוסט 1987) היה שחקן תיאטרון וקולנוע וזמר רוסי סובייטי, ממוצא יהודי.
תחנת סוקולניקי
התחנה ממוקמת ברובע סוקולניקי וקרויה על שמה.
Grant Thornton International
היסטוריה
בשנת 2022 סניף אוסטרליה של החברה נמצא אשם במתן שוחד לעובדי ממשל של אוסטרליה המערבית
מוחמד אל-חאמד
קורות חיים
בשנותיו האחרונות אל-חאמד התמודד עם עליית מפלגת הבעת' לשלטון בסוריה. הוא ניסה להרגיע את הרוחות בחמאת, וקידם הידברות עם השלטונות כדי לשחרר עצורים ולאפשר חזרתם של פליטים לעיר. מת בשנת 1969.
Fantasy Ride
האלבום הגיע למקום השלישי במצעד הבילבורד 200.
יש לי חג
השיר הידוע בשורה מהפזמון – "יש לי יום יום חג". בניגוד לזמן המתואר בשיר, 'החג האמיתי' לדברי המשוררת נמצא ומתקיים בחיינו כל יום, בדברים הקטנים והיומיומיים, במראות התינוקות שלומדים פתאום ללכת והאופה שאופה לנו את הלחם. כל אלה מופיעים "כשתיאלם תרועת הפסטיבלים", ואז מתגלה היכולת לשמוח בדברים פעוטים ויומיומיים בחיינו.
אצבעונית (סרט)
אצבעונית (באנגלית: Thumbelina) הוא סרט אנימציה משנת 1994 מאת דון בלות', שיצר בין היתר את הסרטים "אנסטסיה", "הטרול בפארק הקסום", "גן עדן לכלבים", "על קסמים ועכברים", "תרנגול הרוקנרול" ו"המסע לעמק החלומות".
עלילת הסרט
כשאצבעונית טיילה היא מצאה את ג'אקימו עם כנף פצועה, היא ספרה לו שקורניליוס קפא אך ג'אקמו הבטיח לה שימצא אותו. בינתיים שלושת חבריה החרקים של אצבעונית הפשירו את קורניליוס והביאו אותו אל המחילה שם אצבעונית נמצאת. בחתונה אצבעונית לא רצתה להתחתן עם החולד וביטלה את נישואיה, דבר זה גרם לקהל לרדוף אחריה יחד עם גרנדל ומר ביטל שרדפו אחריה גם כן, בינתיים קורניליוס בא ונלחם מול גרנדל, כשאצבעונית עפה על גבו של ג'אקימו הם עפו מעל עץ ואצבעונית נסתה לשיר, כאשר חשבה שקורניליוס לא יחזור לעולם, הוא חזר ואצבעונית שמחה ואפילו קבלה כנפיים משלה. אצבעונית וקורניליוס התחתנו וכולם הוזמנו לחתונה, גם אמא של אצבעונית והכלב הירו. הסרט מסתיים כאשר אצבעונית וקורניליוס עפו על גבו של באז.
טליה ישראלי
ביוגרפיה
טליה ישראלי נולדה בירושלים וגדלה בשכונת ניות. היא דור תשיעי בירושלים והסבא רבא שלה היה שלמה ישראל שיריזלי, מו"ל ודמות מרכזית בירושלים במחצית הראשונה של המאה ה-20. ישראלי היא בוגרת הגימנסיה העברית בירושלים.
ביו-פאאור
בשנת 2007 הציגה בגלריה אלון שגב את התערוכה "ביו-פאאור". בציורים שהוצגו בה, עליהם עבדה ישראלי בשנים 2006 – 2007, נגלו לצופה, בין היתר, מראותיו של מפעל לייצור תרופות באזור תעשייה דרומי, שעברו רדוקציה גרפית תחת מכחולה, עד הזרתם הכמעט מוחלטת. יש וניתן לאתר את השפעתם של הילה וברנרד בכר, אמני הצילום הטיפולוגי הגרמניים, על סדרת עבודות זו. בשונה מהם מבטה של ישראלי פולש אל קרביו של המקום.
אחינו יעקב
מילות השיר
האח יעקב, האח יעקב ''האם אתה ישן? האם אתה ישן?'' ''צלצלו בפעמוני הבוקר! צלצלו בפעמוני הבוקר!'' ''דינג-דנג-דונג. דינג-דנג-דונג.''
Bring Me the Horizon
Amo (2018–2019)
ב-1 בדצמבר דווח כי במהלך הופעה באלי פאלי אוהד מת בבור מוש ולווה על ידי פרמדיקים ואבטחה. יממה לאחר מכן, אישרה זאת על ידי הלהקה בהצהרה: "אין מילים לתאר את מידת האימה שאנו חשים הערב לאחר ששמענו על מותו של צעיר בהופעה שלנו אמש. ליבנו ותנחומינו העמוקים עם משפחתו ואהובים בזמן הנורא הזה. אנחנו נגיב בהמשך בבוא העת."
חגים ומועדים באסלאם
חגים ומועדים באסלאם מציינים בדרך כלל מאורעות המצוינים בקוראן, הנסובים בדרך כלל סביב מעשי הנביא מוחמד. שני החגים העיקריים באסלאם הם עיד אל-פיטר ועיד אל-אדחא (חג הקורבן). המוסלמים מציינים את החגים והמועדים בצורה שונה באזורים שונים, והתנהלות החג משתנה גם בין זרמים ואסכולות באסלאם. החגים המוסלמיים נקבעים על פי לוח שנה ירחי ועל כן תאריכם משתנה בלוח השנה הלועזי.
יום שישי
יום שישי הוא היום המקודש בשבוע עבור המוסלמים, יום שבו מתנהלת תפילה המונית במסגדים הכוללת דרשה (ח'טבה). לפיכך הוא מכונה בערבית "יום אל-ג'ומעה" (جمعة), כלומר "יום ההתכנסות". עם זאת, יום שישי אינו יום מנוחה (בדומה לשבת) והיום נקבע בשל בריאת אדם באותו היום. היום נקבע בקוראן בסורה 62, איה 9 ו-10
עשוראא'
עשוראא' ( عاشوراء ) הוא היום העשירי בחודש מוחרם, הוא החודש הראשון בלוח השנה המוסלמי. ליום זה משמעויות שונות בעדות מוסלמיות שונות. בקרב הסונים הוא ידוע כיום של צום שאינו חובה, אולם הוא ביטוי לאדיקות דתית ("ס'יאם א-תטווע" صيام التطوّع). הצום נמשך מן הזריחה עד השקיעה. בקרב השיעים הוא ידוע כיום אבל על מותו של האימאם חוסיין בן עלי.
נייט רוס
ביוגרפיה
רוס למד בתיכון "Deer Valley High School" וסיים את לימודיו בשנת 2000. במהלך לימודיו בתיכון זה הצטרף רוס ללהקה "Nevergonnascore", ובסביבות שנת 1998 השתתף במיני אלבום של הלהקה, "The Byron Sessions". בריאיון עם המגזין American Songwriter סיפר רוס על תחילת דרכו כזמר: "אני לא אחד שלוקח שיעורים, לכן החלטתי שהדרך היחידה בה אלמד לשיר תהיה להיכנס למכונית, לשים שיר מכל סוג של אמן שקשה לחקות, חזק ככל האפשר, ולנסות לשיר אותו כפי שצריך". בזמן שניסה להתחיל את הקריירה המוזיקלית שלו, עבד רוס במשרד עורכי דין.
האודיטוריום
"האודיטוריום" עשוי להתייחס למספר אולמות גדולים למופעים ולכנסים.
רוברט סטיוארט
ביוגרפיה
רוברט סטיוארט נולד בכפר בסקוטלנד. אביו היה שחקן דמקה נלהב ולימד את בנו בגיל צעיר. בשנת 1886 הוא הצטרף למועדון דמקה מקומי ועד מהרה הפך לשחקן מצטיין.
מנהל קבצים (חלונות)
האחראי על פיתוח "מנהל הקבצים" וכן מנהל ההדפסה, הוא לן-אליסון טיילור, מפתח מעטפת, בקבוצת מפתחי חלונות 3.1.
Service Control Manager
Service Control Manager (בקיצור SCM, תרגום מנהל השליטה בשירותים) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות.
WeRecoverData
ווי ריקבר דאטה (באנגלית: WeRecoverData) היא חברת אבטחת מידע אמריקאית, העוסקת בשחזור קבצים וחקירה דיגיטלית.
הערצה
הערצת אדם לאדם
בסוג זה של הערצה, המעריץ מתייחס לאדם אחר באופן לא ביקורתי ככליל השלמות מכל או מרוב הבחינות. לרוב, מאופיינת הערצה כזו בנטייה להאדיר תכונות חיוביות באדם הנערץ, ולמזער, להתעלם, או להגדיר כחיוביות תכונות שליליות של הנערץ. כאשר המעריץ מכיר את הנערץ באופן אישי, לובשים יחסיהם לעיתים קרובות דמות של הענקת שירותים שונים של המעריץ לנערץ. כאשר המעריץ אינו מכיר את הנערץ באופן אישי, או שההכרות ביניהם שטחית ורופפת, יש בדרך כלל גם תפקיד חשוב, מנקודת מבטו של המעריץ, להשתייכות לקבוצת מעריצים והשתתפות בפעולות פולחניות שונות שמוקדן הוא הנערץ.
רדוגה (סדרת לוויינים)
מערכת תקשורת הופעלה לראשונה בשנת 1979 על בסיס שני לווייני "רדוגה". בשנת 1982 הוחלט לעבור למערכת מתקדמת שכוללת 4 לווייני מדגם מולניה 3 ו-4 לווייני "רדוגה".
מדיסון ביר
ביוגרפיה
ביר נולדה ב-5 במרץ 1999, לונג איילנד, ניו יורק, ארצות הברית, לרוברט ביר, העוסק בבניית בתים יוקרתיים וטרייסי ביר, מעצבת פנים. יש לה אח צעיר בשם ריידר. הוריה גרושים ואביה התחתן מחדש. ביר היא יהודייה. כשהייתה בת 15 סרטוני עירום שלה הודלפו לרשת, וזה השפיע לרעה על מצבה הנפשי. עקב זאת היא פיתחה הפרעת דחק פוסט טראומטית וניסתה להתאבד פעמיים.
אתיקה רפואית
רבים מהמחקרים והדעות בתחום האתיקה הרפואית המודרנית מקורם בארצות הברית ובבריטניה. משום כך אין דעות ומסקנות אלו משקפות את הגישות, ההשקפות והלך-הרוח במדינות מערביות אחרות כגון צרפת, גרמניה ואיטליה, ובוודאי שאינן משקפות את השקפות קהיליית העולם השלישי, של מדינות מזרח אירופה או של המזרח הרחוק. אין הגיון או הגינות בהנחה ששיטות והשקפות של חלק ממדינות המערב צריכות להכתיב למדינות אחרות מדיניות מוסרית בנושאי רפואה, או דרכי חשיבה ופתרון של דילמות אתיות. הדבר בוודאי נכון ככל שהוא נוגע להבדלים בין השקפות חילוניות מערביות לבין גישות דתיות שונות. הבדלים עמוקים קיימים בין הגישה החילונית המערבית לבין כל הדתות, ולאו דווקא בינה לבין היהדות.
המפגש בין אתיקה רפואית ומשפט רפואי - מחלוקות והשפעות
עם זאת, מבחינת התקדמות המשפט והאתיקה הרפואית ניכר כי האתיקה מתקדמת גם לאור המשפט. למשל, ניכרת הטמעת דוקטרינת ההסכמה מדעת וההכרה במעמדו של החולה, באתיקה הרפואית, לאור עמדת משפט המדינה.
איך זה להיות עטלף?
האופי הסובייקטיבי של החוויה
שלישית, נייגל מבהיר שההכרה באופי הסובייקטיבי של החוויה אינה שקולה לטיעון שהחוויה הסובייקטיבית היא תמיד חוויה פרטית, במובן שהיא ניתנת להבנה אובייקטיבית רק על ידי הפרט שחווה אותה. הטיעון של נייגל לא עוסק בפרטים, אלא בסוגים (types). למשל, אדם אחד יכול בהרבה מקרים לאמץ את נקודת המבט של אדם אחר ולתאר את העובדות הפנומנולוגיות הקשורות בחוויה שלו באופן אובייקטיבי. החוויה של האדם היא סובייקטיבית במובן שתיאור אובייקטיבי של העובדות הקשורות בה אפשרי רק עבור מישהו שדומה לו מספיק בכדי לאמץ את נקודת המבט שלו. טענה זו חשובה, בין השאר, משום שהיא מרחיקה את הגישה של נייגל מסובייקטיביזם רדיקלי.
אובייקטיביות, רדוקציוניזם ופיזיקליזם
נייגל כותב במאמר שקיום התודעה מציב בעיות, שאיננו יודעים עדיין כיצד ניתן אפילו להתחיל לענות עליהן, בפני הטענה הפיזיקליסטית. לפי טענה זו מצבים נפשיים הם באופן ממשי מצבים פיזיים, כלומר קיימת זהות ביניהם; אך לפי נייגל המהות של הזהות הזו אינה ברורה ולא קיימת תאוריה שמסבירה אותה.
אנדריי ורוניכין
ביוגרפיה
היצירה העיקרית של ורוניכין הייתה קתדרלת קאזאן בסנט פטרסבורג. הבנייה החלה ב-27 במרץ 1801, והעבודה הסתיימה ב-1811. לרגל שיפוץ הכנסייה, הוענקה לורוניכין פנסיה ואות מסדר אנה הקדושה.
פסגת טוסלד
מקור השם
השם הוא תיאורי - "טוסלד" משמעו "פרוע" (כמו שיער פרוע), וכך נראה הקרח השבור שבראש הפסגה.
פלסטיק טיארה
2019–הווה: המרוץ לדראג של רו פול וקריירת שירה
באותו החודש בו הודחה מהתוכנית, הוציאה טיארה את סינגל הבכורה שלה "Irresistible". בלוגו סקרו את השיר באופן מקיף, תוך שנכתב שם כי "טיילור סוויפט אינה המלכה היחידה שהוציאה היום וידאו קליפ בסגנון של סוכריות. [באותו היום סוויפט הוציאה את הקליפ ללהיטה ""] לאחר שהודחה מהתוכנית "המרוץ לדראג של רו פול", המלכה טיארה המבוססת מדאלאס חוזרת למסכים עם הווידאו קליפ לשירה החדש". המפיק המוזיקלי הוש גורלי (שעבד עם ויטני יוסטון וטוני ברקסטון) והמפיק המוזיקלי זוכה פרס גראמי הלטיני ג'ארד לי גוסלין, הפנו כלפי השיר ביקורת חיובית.
הסקרנות הרגה את החתול
מקור הביטוי
שייקספיר עשה שימוש בצירוף לשוני דומה במחזהו משנת 1599, "מהומה רבה על לא דבר": "What, courage man! what though care killed a cat, thou hast mettle enough in thee to kill care."
שימושי הפתגם
סקרנות הרגה את החתול הייתה להקת פופ בריטית מצליחה בשנות ה-80 וה-90.
הפרויקט של עידן רייכל
אלבום שני
בדצמבר 2004 יצא הסינגל הראשון מתוך האלבום השני, "ממעמקים", בביצוע רייכל עצמו, שלווה בשירה באמהרית של ווגדרס אבי וואסה על פי השיר העממי האתיופי "Nanu Nanu Ney". השיר זכה להצלחה מיידית כאשר נכנס היישר למקום הראשון במצעד הפזמונים השבועי של רשת ג', שאותו הוביל במשך שמונה שבועות רצופים.
ספר האגדה
מהדורות נוספות
בתחילת 1948 הוציאו לאור מהדורה חדשה של ספר האגדה שבתוכה היו כל החלקים בכרך אחד. בסוף השנה יצאה לאור מהדורה לבתי ספר. ביוני 1956 פרסמה "ספרית מעריב" מהדורה של הספר בשני כרכים. חלק מספר האגדה הוצא במהדורה חדשה במסגרת סדרת "עם הספר", אולם לאחר שהתברר ליורשיו של רבניצקי שמדובר במהדורה חלקית, ללא ניקוד ותוך השמטות נוספות, הם דרשו את הפסקת ההפצה ואף קיבלו פיצוי על פגיעה בזכויות המוסריות שלהם על הספר.
הפרויקט של עידן רייכל
הצלחה והשפעה
בינואר 2013 הוקרן בערוץ 2 הסרט "הביתה, הלוך חזור" אשר ליווה מסע הופעות של הפרויקט.